જુનાગઢ વિકાસ સમિતિના ભાવેશ વેકરીયાની આગેવાની નીચે આજે જૂનાગઢ શહેર અગ્રણીઓ તથા આસપાસના ગામના આગેવાનો દ્વારા એક આવેદનપત્ર જિલ્લા વહીવટીતંત્રને પાઠવવામાં આવ્યું હતું, આ આવેદનપત્રમાં જોષીપુરા, ખલીલપુર, ઝાંઝરડા, ખમધ્રોલ જેવા ગામના  રસ્તાઓ બાયપાસ સાથે જોડાયેલ છે, જે ખોદી નાખવામાં આવતા આ ગામના ખેડૂતોની જણસ જૂનાગઢ શહેરમાં પહોંચાડવા માટે ભારે તકલીફ પડી રહી છે, આ ઉપરાંત મરામત થઈ રહેલ બાયપાસ રોડ ઉપર અનેક કારખાનાઓ આવેલા છે તથા સ્કૂલ આવેલી છે જેના કારણે બાળકોના અભ્યાસ બગડી રહ્યા છે, પાર્ટી પ્લોટ પણ આ રોડ ઉપર અનેક આવેલા છે, ત્યારે રોડ ખોદાય જવાના કારણે પ્રસંગો પર તેની માઠી અસરો થઇ રહી છે તેવી રજૂઆતો કરાઇ છે.